Vrutlike grote und wes ik gudes vormach umme juwer erborcheit willen to donde. So schal ju witlich sin, leven heren borgermeisters und ratlude, dat dar to juwer erborcheit komet ene vrouwe und wil erve hebben na erer doden suster, dat gi wol wolden don, umme Godes willen und umme mines heren des koninges willen und umme miner armen bede willen, und helpen er dar se recht to heft. Doet hir bi den unsen also gi wolden, dat ik solde don bi den juwen, anders nicht. Dan blifet dem allmechtigen Gode bevolen to ewigen tiden und bedet over mi also over juwen vrunt. Gescr. des dinshedages vor unses Heren himmelvart, oppe Raseborch, besegelt under Jeppe Vrydages ingesegel sint dem male dat min ingesegel nicht to hus en is. In Christo valete. Nyglis Stygoluesson husvoget op Raseborgh.